ICHI ลุ้น Q3 ฟื้นตัวแกร่ง-ดันมาร์เก็ตแชร์ชาเขียวแตะ 30% โบรกแนะซื้ออัพเป้าใหม่ 11.70 บาท
ICHI ลุ้นผลงานไตรมาส 3/65 ฟื้นตัวแกร่ง-ดันส่วนแบ่งการตลาดชาเขียวแตะ 30% โบรกแนะซื้ออัพเป้าใหม่ 11.70 บาท
ICHI ลุ้นผลงานไตรมาส 3/65 ฟื้นตัวแกร่ง-ดันส่วนแบ่งการตลาดชาเขียวแตะ 30% โบรกแนะซื้ออัพเป้าใหม่ 11.70 บาท
24 ส.ค. 2565

บล.โนมูระ พัฒนสิน ระบุในบทวิเคราะห์วันนี้ (24 ส.ค.65) ว่า  บริษัท อิชิตัน กรุ๊ป จำกัด (มหาชน) หรือ ICHI แนะนำราคาเป้าหมาย 11.70 บาท เริ่มเห็นจุดเปลี่ยนเชิงบวก ทั้งด้านรายได้ทำได้ดีกว่าคาด โดยเฉพาะต่างประเทศ จะเริ่มฟื้นตัวเทียบช่วงเดียวกันของปีก่อนได้ในไตรมาส 3/2565  หลังจากลดลงมาตลอดตั้งแต่โควิด-19 จากการเริ่มกิจกรรมการตลาดได้จริงจัง และด้านรายได้ยังมี Top up ช่วงที่เหลือของปี ทั้งสินค้าใหม่และ งาน OEM
นอกจากนี้ Gross margin คาดเริ่มฟื้นตัวเทียบไตรมาสก่อนหน้าจากทั้ง U Rate สูง และปรับราคาขายส่ง โดยรวมโมเมนตัม ไตรมาส 3/2565 ดี และคาดกำไรไตรมาส 3/2565 จะกลับมาเติบโตเทียบช่วงเดียวกันของปีก่อนได้ และต่อเนื่องถึงไตรมาส 4/2565
ด้าน Valuation : ซื้อขาย PER ปี 2565 ที่ 21 เท่า ยังต่ำกว่ากลุ่มเครื่องดื่มซึ่งสูง 25-30 เท่า โดยปรับปรับเพิ่มเป็นซื้อและปรับราคาเป้าหมายเป็น 11.7 บาท มอง Market share ชาเขียว เพิ่มจาก 29% เป็น 30.4% และโดยรวมทั้งรายได้และอัตรากำไรสูงกว่าคาดเดิม และระยะสั้น ผลประกอบการครึ่งปีหลัง 2565 เห็นจุดกลับตัว กลับมาเพิ่มเทียบช่วงเดียวกันของปีก่อนได้
 